**Ջորջ Իստմեն** (անգլ.՝ George Eastman, հուլիսի 12, 1854(1854-07-12)[…], Waterville, Օնեյդա շրջան, Նյու Յորք, ԱՄՆ - մարտի 14, 1932(1932-03-14)[…], Ռոչեստեր, Նյու Յորք, ԱՄՆ), ամերիկացի ձեռնարկատեր և գյուտարար, Eastman Kodak ընկերության հիմնադիրը։

Կենսագրություն
--------------

### Մանկություն և պատանեկություն

Ջորջ Իստմենը ծնվել է 1854 թվականին ամերիկյան Ուոտերվիլլ քաղաքում, ոչ հարուստ գործարարի ընտանիքում։ Նրա հայրը մահացել է, երբ տղան դարձել է յոթ տարեկան, իսկ մայրը որպեսզի ինչ-որ կերպ կարողանար պահել ընտանիքը, ստիպված է եղել սենյակներ հանձնել կենվորներին։ Յոթ տարի սովորելուց հետո Իստմենը թողել է դպրոցը և ապահովագրական ընկերությունում անցել աշխատանքի և շաբաթական ստացել է ընդամենը 3 դոլար աշխատավարձ։ Դա հազիվ է բավականացրել, որպեսզի կերակրի ընտանիքը և այդ պատճառով Ջորջը Ռոչեստեր բանկում սկսել է լրացուցիչ աշխատանք։

Ընկերության ծնունդը
-------------------

24 տարեկանում Իստմենը որոշում է հանգստանալ Սանտո Դոմինգոյում և այդ քաղաքի բոլոր գեղեցիկ վայրերը գտնվում են ֆոտոսկավառակի վրա։ Սակայն տեսախցիկը այնքան դժվար և անհարմար էր տեղափոխման և շահագործման համար, որ նա որոշեց հրաժարվել այդ մտքից։ Բայց այդ պահից ի վեր նրա բոլոր մտքերը պատկերված էին։ Նա իր առջև նպատակ էր դրել հնարավորինս պարզեցնել այդ գործընթացը։

1879 թվականին Իստմենը կառուցել է մեքենա չոր բրոմոժելատինային ֆոտոսկավառակ պատրաստելու համար, իսկ 1880 թվականի սեպտեմբերին սկսել է ֆոտոսկավառակներ թողարկել։ 1881 թվականի հունիսի 1-ին գրանցվել է «Իստմենի չոր սկավառակների ընկերությունը» (անգլ.՝ Eastman Dry Plate Company): 1883 թվականին նրա ընկերությունը թողարկել է գլանային ժապավեն, որը հարմար էր գրեթե բոլոր ապակյա թիթեղներով տեսախցիկների համար։ 1884 թվականին գործընկեր Իստմեն Սթրոնգը սկիզբ է տվել «Չոր սկավառակների և լուսանկարչական ժապավենների արտադրության ընկերությանը» (անգլ.՝ Eastman Dry Plate and Film Company):

1888 թվականի ամռանը թողարկվեց Kodak ապրանքանիշի առաջին տեսախցիկը։ Դա մի փոքրիկ տուփ էր։ Դրա լրիվ արժեքը կազմել է 25 դոլար։ Մեկ այլ գլանային ժապավեն պատրաստել է Թոմաս Էդիսոնը, որը օգտագործվել է 1891 թվականին «Կինետոգրաֆ»-ի առաջին տարբերակում։

1888 թվականի սեպտեմբերի 4-ին Kodak-ը գրանցվել է որպես ապրանքային նշան։ 1889 թվականին ստեղծվել է Eastman Company կոնցեռնը, իսկ 1892 թվականին Նյու Յորքում գրանցվելու պահից հետո ընկերությունն սկսել է կրել *Eastman Kodak Company* անունը։ 1901 թվականին ընկերությունը գրանցվել է ԱՄՆ-ի Նյու Ջերսի նահանգում *Eastman Kodak Company of New Jersey* անվանմամբ, որով այն գոյություն ունի մինչ այսօր։

### Սոցիալական բարեփոխումներ

Իստմենը միշտ ուշադրություն է դարձրել իր ընկերության աշխատակիցներին։ Այսպիսով, նա առաջինն էր, ով մտցրել է կենսաթոշակային, կյանքի ապահովագրության և հաշմանդամության նպաստներ իր աշխատակիցների համար։

### Մշակութային գործունեություն

Իստմենը հանդիսանում է Իստմենի երաժշտական դպրոցի հիմնադիրը։ Լայնորեն հայտնի է իր բարեգործական գործունեությամբ, ով հատկապես օգնել է ստոմատոլոգիական կլինիկաներին։

### Հետագա տարիներ

Կյանքի վերջին երկու տարիներին Իստմենի առողջությունը կտրուկ վատացել է և շուտով պարզվել է, որ նա անբուժելի հիվանդ է։ Այսօր այդ հիվանդությունը կրում է ողնաշարային խողովակի նեղացում անվանումը։ Իստմենը հիշել է, որ նրա մայրը կյանքի վերջին երկու տարիներին եղել է նույն վիճակում։ 1932 թվականի մարտի 14-ին կրակելով իր սրտին նա ինքնասպանություն է գործել։ Ջորջ Իստմենը, ով երբեք չի ամուսնացել, թաղվել է Ռոչեստերում Կոդակ ընկերության տարածքում։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Benezit Dictionary of Artists — OUP, 2006. — ISBN 978-0-19-977378-7
3. 1 2 3 4  Encyclopædia Britannica
4. 1 2  *Deutsche Nationalbibliothek* Record #119399105 // Gemeinsame Normdatei (գերմ.) — 2012—2016.
5. ↑  Find A Grave — 1996.
6. 1 2  *Pas L. v.* Genealogics — 2003.
7. ↑
8. ↑
9. 1 2 3  «Джордж Истман». Արխիվացված է օրիգինալից 2012 թ․ մարտի 26-ին.
10. 1 2  К. В. Вендровский. «Вы нажимаете на кнопку — мы делаем остальное». Արխիվացված է օրիգինալից 2012 թ․ մարտի 26-ին.
11. 1 2  «Закладывая основы». Արխիվացված է օրիգինալից 2012 թ․ մարտի 26-ին.
12. ↑  «Примечания». *Фотоплёнка* (ռուսերեն). Zenit Camera. Վերցված է 2015 թ․ հունվարի 1-ին.
13. ↑  «George Eastman Biography» (անգլերեն). nnbd.com. Արխիվացված է օրիգինալից 2012 թ․ մարտի 26-ին.

Արտաքին հղումներ
----------------

* The George Eastman House Արխիվացված 2007-05-09 Wayback Machine(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջորջ Իստմեն» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · Find A Grave · WikiTree |
|  |
| Բառարաններ և հանրագիտարաններ | Բրիտանիկա · Բրիտանիկա (12-րդ) · Բրոքհաուս · Մեծ կատալոնական · Մեծ նորվեգական · American National Biography · Notable Names Database · Universalis |
|  |
| 

|  Չափորոշչային վերահսկողություն |
| --- |
|  |
| BNE: XX1412930 · BNF: 14512705x · GND: 119399105 · ICCU: BA1V021664 · ISNI: 000000011874695X · LCCN: n81109080 · NKC: nlk20000084844 · NTA: 07160877X · NUKAT: n2009126438 · SUDOC: 167310607 · VIAF: 32805674 · ULAN: 500063265 · WorldCat VIAF: 32805674 |

 |

 |